b'\n_START_ARTICLE_\nDampskibsselskabet Thingvalla\n_START_PARAGRAPH_\nThingvalla var et dansk rederi stiftet af C.F. Tietgen i 1880 som havde hoveds\xc3\xa6de i K\xc3\xb8benhavn. Omkring 1900 var det et af de dominerende rederier, som sejlede skandinaviske udvandrede til USA. _NEWLINE_Under Thingvallas flag sejlede i alt ti skibe mellem K\xc3\xb8benhavn og New York. _NEWLINE_Rederiet ramtes af gentagne ulykker. Den 3. januar 1890 l\xc3\xb8b "Pieter de Coninck" i t\xc3\xa6t t\xc3\xa5ge p\xc3\xa5 grund i Oslofjorden. Der skete ingen d\xc3\xb8dsofre, men skibet slog l\xc3\xa6k og passagerne m\xc3\xa5tte fordeles p\xc3\xa5 to andre skibe. Den 2.august samme \xc3\xa5r kolliderede Pieter de Coninck i New Yorks havn med Advance. 20. august 1898 skete den f\xc3\xb8rste ulykke med tab af menneskeliv, da Pieter de Coninck ved de store banker, sydvest for Newfoundland, ramte og s\xc3\xa6nkede fiskerb\xc3\xa5den Coquette, hvorved 16 af de 25 fiskere som var ombord omkom. _NEWLINE_I 1898 overtog Det Forenede Dampskibs-Selskab (DFDS) rederiet og dets aktiver under navnet Scandinavian America Line._NEWLINE_I perioden fra 1873 og frem til 1880 stiftede C.F. Tietgen mange traditionelle infrastrukturelle selskaber, s\xc3\xa5som Esbjerg havn, Kolding-Esbjerg Tv\xc3\xa6rbanen, \xc3\x98stsj\xc3\xa6llands Jernbane, Lolland-Falster Banen og ikke mindst Thingvalla.'